ตามนั้น! JAS ประกาศลดทุน จับตาราคา “พุ่งกระฉูด” หรือ “เซลออนแฟคท์?”
ตามนั้น! JAS ประกาศนำ 1,200 ล้านหุ้นไปลดทุนตามคาด แนะจับตาราคาหุ้นวันนี้ "พุ่งกระฉูด" หรือ "เซลออนแฟคท์?"
19 ธ.ค. 2559

ตามนั้น! JAS ประกาศนำ 1,200 ล้านหุ้นไปลดทุนตามคาด แนะจับตาราคาหุ้นวันนี้ “พุ่งกระฉูด” หรือ “เซลออนแฟคท์?”
บริษัท จัสมิน อินเตอร์เนชั่นแนล จำกัด (มหาชน) หรือ JAS ระบุว่า ตามที่คณะกรรมการบริษัทมีมติเกี่ยวกับการซื้อหุ้นคืนจำนวน 1.2 พันล้านหุ้น หรือคิดเป็น 16.82% ของทุนชำระ บริษัทจะนำหุ้นที่ซื้อคืนไปทำการลดทุนจดทะเบียนที่ชำระแล้ว โดยการตัดหุ้นจดทะเบียนที่ซื้อคืน 
ส่งผลให้ทุนจดทะเบียนใหม่มีจำนวน 5.94 พันล้านหุ้น พาร์หุ้นละ 0.50 บาท มูลค่ารวม 2.97 พันล้านบาท จากเดิมที่มีจำนวน 7.14 พันล้านหุ้น พาร์หุ้นละ 0.50 บาท มูลค่ารวม 3.57 พันล้านบาท โดยบริษัทจะดำเนินการจดทะเบียนเปลี่ยนแปลงทุนจดทะเบียนต่อกระทรวงพาณิชย์ต่อไป ซึ่งผลจากการนำหุ้นซื้อคืนตัดลดทุนครั้งนี้จะส่งผลประโยชน์ต่อทางผู้ถือหุ้นในอนาคตจะมีโอกาสได้รับเงินปันผลต่อหุ้นสูงมากขึ้นกว่าเดิม
 